KLINIČKI BOLNIČKI CENTAR OSIJEK

UR.BROJ: R1-17538/18

U Osijeku, 22. studenog 2018.

Na temelju čl. 21 Statuta Kliničkog bolničkog centra Osijek, čl. 6. Zakona o zakupu i kupoprodaji poslovnog prostora („Narodne novine“ broj: 125/11 i 64/15) te Odluke Upravnog vijeća Kliničkog bolničkog centra Osijek Ur.broj: R1-17263/18 od 19. studenog 2018., ravnatelj Kliničkog bolničkog centra Osijek raspisuje

**JAVNI NATJEČAJ**

**za davanje u zakup dijela prostora Kliničkog bolničkog centra Osijek radi postavljanja samoposlužnih aparata za hladne napitke**

**1. Predmet i uvjeti javnog natječaja**

Klinički bolnički centar Osijek daje u zakup dio poslovnog prostora, ukupno 6 (šest) lokacija u prostoru Kliničkog bolničkog centra Osijek, J. Huttlera 4, Osijek, radi postavljanja samoposlužnih aparata za hladne napitke, za razdoblje od 3 (tri) godine.

Dijelovi poslovnog prostora daju se u zakup u dijelu koji je potreban za postavljanje aparata.

Samoposlužni aparati za hladne napitke moraju zadovoljavati minimalne tehničke karakteristike:

* minimalno 10 vrsta bezalkoholnih hladnih napitaka (gazirani i negazirani sokovi, ledeni čajevi, voda u bocama) u PVC ambalaži ili limenci od 0,25l, 0,33l ili 0,5l,
* mogućnost punjenja snack proizvodima,
* različite vrste naplatnih sustava koji u potpunosti mogu zadovoljiti korisnike i to: sustavi s kovanicama i papirnatim novcem, uz povrat razlike novca.

Minimalni iznos ukupne mjesečne zakupnine za sve aparate zajedno iznosi 2.685,50 kuna + PDV (slovima: dvijetisućešestoosamdesetpetkunaipedesetlipa), a ponuđeni iznos se upisuje u Obrazac 1. U iznos mjesečne zakupnine uračunati su svi režijski troškovi.

Pravo sudjelovanja na natječaju imaju sve fizičke i pravne osobe koje dostave ponudu te uplate jamčevinu u iznosu od 2.685,50 kuna (slovima: dvijetisućešestoosamdesetpetkunaipedesetlipa) na žiro račun Naručitelja, IBAN: HR1210010051863000160 kod Hrvatske narodne banke, Model i poziv na broj: HR64 9725 - 26400 - OIB uplatitelja, opis plaćanja: Jamčevina javni natječaj - zakup, aparati za hladne napitke.

Svim ponuditeljima koji su uplatili novčani polog isti će biti vraćen u roku od 15 dana od donošenja odluke o odabiru najpovoljnije ponude. Položena jamčevina ponuditelja čija je ponuda prihvaćena zadržava se i uračunava u zakupninu, a ukoliko odustane od ponude, gubi pravo na povrat jamčevine.

Nepravodobne, nepotpune i neuredne ponude, kao i one podnesene na drugačiji način od onog određenog javnim natječajem, neće se razmatrati niti će se njihovi podnositelji smatrati sudionicima natječaja.

Ne može biti izabran onaj ponuditelj koji ima dospjelu nepodmirenu obvezu prema državnom proračunu, osim ako mu je sukladno posebnim propisima odobrena odgoda plaćanja navedenih obveza, pod uvjetom da se isti pridržava rokova plaćanja.

Ponuditelji mogu do isteka roka za podnošenje ponuda povući ponudu ili postojeću ponudu zamijeniti novom, odnosno istu dopuniti. Kako bi povukao ponudu, ponuditelj je dužan do isteka natječaja predati vlastoručno potpisanu te pečatom ovjerenu pismenu izjavu da povlači ponudu.

**2. Kriterij za odabir najpovoljnije ponude**

Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži najviši iznos zakupnine.

Zainteresirani ponuditelji mogu dati ponudu samo za cjelokupan broj aparata.

Ponuđeni iznos mora biti veći od početnog.

Ako dva ponuditelja ponude istu cijenu, najpovoljnijom ponudom smatrat će se ona ponuda koja je zaprimljena ranije.

U slučaju odustajanja prvog najboljeg ponuditelja najboljim ponuditeljem smatrat će se sljedeći ponuditelj koji je ispunio uvjete iz natječaja i ponudio najviši iznos mjesečne zakupnine.

Sukladno odredbi čl. 6 st. 9 Zakona o zakupu i kupoprodaji poslovnog prostora prvenstveno pravo na sklapanje ugovora o zakupu poslovnog prostora imaju osobe navedene u Zakonu o pravima hrvatskih branitelja iz Domovinskog rata i članova njihovih obitelji ako ispunjavaju uvjete iz natječaja te prihvate najviši ponuđeni iznos zakupnine. Osoba koja se na temelju Zakona o pravima hrvatskih branitelja iz Domovinskog rata i članova njihovih obitelji poziva na pravo prvenstva dužna je dostaviti dokaz o svom statusu kao i izjavu da ne traje zakup drugog poslovnog prostora, ovjerenu kod javnog bilježnika.

**3. Sklapanje ugovora**

Ugovor o zakupu sklopit će se u pisanom obliku te će isti biti potvrđen (solemniziran) po javnom bilježniku. Sve troškove sklapanja i potvrde ugovora snosi zakupnik.

Ugovor se sklapa na određeno vrijeme od 3 (tri) godine s ponuditeljem koji ponudi najpovoljniju ponudu.

Ugovor o zakupu ne može biti sklopljen prije ishođenja suglasnosti Ministarstva zdravstva.

Rok za zaključenje ugovora o zakupu je osam dana od dana ishođenja suglasnosti Ministarstva zdravstva.

**4.** **Podaci koje pisana ponuda mora sadržavati:**

1. u potpunosti ispunjena ponuda **(Obrazac 1.)** potpisana od strane odgovorne osobe i ovjerena pečatom (ista sadrži osnovne podatke o ponuditelju te iznos mjesečne i trogodišnje zakupnine);

2. preslika osobne iskaznice gospodarskog subjekta fizičke osobe te preslika dokaza o upisu u sudski, obrtni, strukovni ili drugi odgovarajući registar države sjedišta gospodarskog subjekta ne stariji od 3 mjeseca računajući od dana objave javnog natječaja;

3. uvjerenje nadležne porezne uprave o nepostojanju duga prema državnom proračunu i jedinicama lokalne i područne (regionalne) samouprave ne starije od 30 dana od dana objave natječaja;

4. najmanje jedna potvrda dosadašnjeg poslovnog partnera, ako takav postoji, o urednom ispunjenju ugovornih obveza u protekloj godini;

5. izjava o nekažnjavanju, ne starija od 3 mjeseca **(Obrazac 2.)**;

6. važeći HACCP certifikat upravljanja kvalitetom u preslici;

7. ovjerena izjava da će samoposlužni aparati biti postavljeni u roku od 10 (deset) dana od dana potpisivanja ugovora;

8. informacije o aparatu i proizvodima koji će se nuditi: tip aparata, kapacitet, potrošnja električne energije i vode, opis prodajnog asortimana s navedenim cijenama za pojedine napitke;

9. potvrda o ovlaštenom servisu;

10. dokaz o uplaćenoj jamčevini (preslika naloga za plaćanje);

11. navod o prilozima koji se dostavljaju uz ponudu;

**5. Postupak podnošenja ponude**

Ponuda se s pripadajućom dokumentacijom predaje u zatvorenoj omotnici koja na vanjskoj strani mora sadržavati puni naziv i adresu podnositelja te se ista dostavlja osobno predajom na urudžbeni zapisnik ili poštom na adresu: **Klinički bolnički centar Osijek, J. Huttlera 4, Osijek,** s naznakom: „Natječaj za davanje u zakup dijela prostora za postavljanje samoposlužnih aparata za hladne napitke - ne otvaraj“.

**Krajnji rok za podnošenje ponuda je 30. studenog 2018. u 13,00 sati.**

**Javno otvaranje ponuda održat će se dana 30. studenog 2018. u 13,00 sati na adresi Klinički bolnički centar Osijek, Huttlerova 4, Osijek.**

**6. Ostalo**

O ishodu natječaja ponuditelji će biti pisano obaviješteni u roku od 30 dana od dana donošenja odluke o odabiru.

Ugovorom o zakupu regulirat će se osiguranje naplate zakupnine, uplatom novčanog pologa ili izdavanjem zadužnice na iznos od 25% vrijednosti ugovora.

Točno mjesto za postavljanje aparata odredit će se u dogovoru sa zakupnikom, na način da se njegovim postavljanjem i korištenjem ne ometa obavljanje djelatnosti bolnice.

Zakupodavac će omogućiti zakupniku priključke na električnu i vodovodnu mrežu. Radove na priključenju izvodit će zakupnik o svom trošku, a pod nadzorom osobe koja je za to ovlaštena od strane zakupodavca. U slučaju tehničke nemogućnosti priključenja aparata, zakupodavac zadržava pravo na raskid ugovora o zakupu poslovnog prostora, pri čemu ne odgovara za moguću štetu zakupniku.

Obveza i trošak zakupnika jesu: dostava aparata, postavljanje, priključenje na električnu i vodovodnu mrežu te provlačenje vodova, održavanje i servis, kao i troškovi demontaže aparata, njegovo uklanjanje, odvoz i dovođenje prostora u prvobitno stanje nakon prestanka ugovora o zakupu.

Zakupodavac ne odgovara za eventualna oštećenja aparata, krađe i ostale rizike, kao niti za štetu nastalu trećim osobama u vezi s rukovanjem, korištenjem i radom aparata te konzumiranjem proizvoda iz aparata.

Zakupodavac zadržava pravo ne odabrati niti jednu ponudu te poništiti natječaj u cijelosti ili djelomično u bilo koje vrijeme prije zaključenja ugovora o zakupu, bez obveze obrazlaganja navedenog.

**Obrazac 1.**

**PONUDA br. \_\_\_\_\_\_**

**Naručitelj: Klinički bolnički centar Osijek**

**J. Huttlera 4, Osijek**

Ponuditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sjedište: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U sustavu PDV-a: DA ili NE (potrebno zaokružiti)

Adresa za dostavu pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt osoba: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izjavljujemo da smo proučili dokumentaciju za zakup dijela prostora za postavljanje samoposlužnih aparata za hladne napitke na određeno vrijeme od 3 (tri) godine te sukladno dokumentaciji za nadmetanje nudimo:

1. Mjesečni iznos zakupnine (bez PDV-a): \_\_\_\_\_\_\_\_\_\_\_\_\_\_\_kn;
2. Mjesečni iznos zakupnine (s PDV-om): \_\_\_\_\_\_\_\_\_\_\_\_\_\_\_ kn.
3. Trogodišnji iznos zakupnine (bez PDV-a): \_\_\_\_\_\_\_\_\_\_\_\_\_\_\_kn;
4. Trogodišnji iznos zakupnine (s PDV-om): \_\_\_\_\_\_\_\_\_\_\_\_\_\_\_ kn.

Mjesto i datum: Potpis i pečat:

U \_\_\_\_\_\_\_\_\_, dana \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

**Obrazac 2.**

# IZJAVA O NEKAŽNJAVANJU

kojom ja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime) (adresa stanovanja)

broj osobne iskaznice: \_\_\_\_\_\_\_\_\_\_\_\_\_\_\_\_\_\_\_, izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

po zakonu ovlaštena osoba za zastupanje gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i adresa gospodarskog subjekta, OIB)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1) pod materijalnom i kaznenom odgovornošću izjavljujem da kao osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske i gospodarski subjekt koji ima poslovni nastan u Republici Hrvatskoj pravomoćnom presudom nije osuđena za:

a) sudjelovanje u zločinačkoj organizaciji, na temelju

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona,
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

c) prijevaru, na temelju

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

d) terorizam ili kaznena djela povezana s terorističkim aktivnostima, na temelju

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

e) pranje novca ili financiranje terorizma, na temelju

* članka 98. (financiranje terorizma) i članka 265. (pranje novca) Kaznenog zakona
* članka 279. (pranje novca) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)

f) dječji rad ili druge oblike trgovanja ljudima, na temelju

* članka 106. (trgovanje ljudima) Kaznenog zakona
* članka 175. (trgovanje ljudima i ropstvo) iz Kaznenog zakona (»Narodne novine« broj: 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12), ili

2) pod materijalnom i kaznenom odgovornošću izjavljujem da kao osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske i gospodarski subjekt koji nema poslovni nastan u Republici Hrvatskoj pravomoćnom presudom nije osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

U \_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_ 2018. g.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vlastoručni potpis)